ΑΠΟΦΑΣΕΙΣ
Αριθμ. 14224
Συμπλήρωση και διόρθωση επιμέρους άρθρων
του τροποποιημένου, σύμφωνα με τα οριζόμενα
από τον ν. 4957/2022, καταστατικού της «Εταιρείας Αξιοποιήσεως και Διαχειρίσεως της Περιουσί-
ας του Πανεπιστημίου Αθηνών».
ΤΟ ΣΥΜΒΟΥΛΙΟ ΔΙΟΙΚΗΣΗΣ
ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Λαμβάνοντας υπόψη:
1. Τα άρθρα 14 και 260 του ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της
ποιότητας, της λειτουργικότητας και της σύνδεσης των
Α.Ε.Ι. με την κοινωνία και λοιπές διατάξεις» (A’ 141).
2. Την υπ’ αρ. 1509/14.06.2023 διαπιστωτική πράξη του
Πρύτανη του Εθνικού και Καποδιστριακού Πανεπιστημίου Αθηνών «Συγκρότηση του Συμβουλίου Διοίκησης του
Εθνικού και Καποδιστριακού Πανεπιστημίου Αθηνών»
(Υ.Ο.Δ.Δ. 585).
3. Την υπ’ αρ. 1591/31.07.2023 πράξη του Πρύτανη του
Εθνικού και Καποδιστριακού Πανεπιστημίου Αθηνών
«Εκλογή Πρύτανη και ορισμός τεσσάρων (4) Αντιπρυτάνεων του Εθνικού και Καποδιστριακού Πανεπιστημίου
Αθηνών» (Υ.Ο.Δ.Δ. 786).
4. Το υπ’ αρ. 2623/11.1.2024 έγγραφο του Προέδρου
της Εταιρείας Αξιοποιήσεως και Διαχειρίσεως της Περιουσίας του Πανεπιστημίου Αθηνών (ΕΑΔΠΠΑ) με το οποίο
διαβιβάζεται προς έγκριση από το Συμβούλιο απόσπασμα πρακτικών του Δ.Σ. της ΕΑΔΠΠΑ, της συνεδρίας της
23ης.11.2023, περί συμπλήρωσης και διόρθωσης επιμέρους άρθρων του τροποποιημένου, σύμφωνα με τα ορι-
ζόμενα από τον ν. 4957/2022, καταστατικού της ΕΑΔΠΠΑ,
επί του οποίου αποσπάσματος πρακτικών, μεταξύ άλλων,
αναγράφεται:
«ΑΠΟΣΠΑΣΜΑ ΠΡΑΚΤΙΚΩΝ του Διοικητικού Συμβουλίου της Ανώνυμης Εταιρείας με την επωνυμία «ΕΤΑΙΡΕΙΑ
ΑΞΙΟΠΟΙΗΣΕΩΣ ΚΑΙ ΔΙΑΧΕΙΡΙΣΕΩΣ ΤΗΣ ΠΕΡΙΟΥΣΙΑΣ ΤΟΥ
ΠΑΝΕΠΙΣΤΗΜΙΟΥ ΑΘΗΝΩΝ»
Συνεδρίαση της 23 Νοεμβρίου 2023
…………………………………………………………
6. Συμπλήρωση/διόρθωση της από 18-11-2022/
θέμα 10ο απόφασης του Διοικητικού Συμβουλίου ως
προς την τροποποίηση του Καταστατικού της Ε.Α.Δ.Π.Π.Α.
Επί του έκτου θέματος:
Συμπλήρωση/διόρθωση της από 18-11-2022/θέμα 10ο
απόφασης του Διοικητικού Συμβουλίου ως προς την τροποποίηση του Καταστατικού της Ε.Α.Δ.Π.Π.Α. Εισηγήτρια
η νομικός Σύμβουλος, Χρυσούλα Καρύμπακα.
Η Νομικός της Ε.Α.Δ.Π.Π.Α., Καρύμπακα Χρυσούλα,
υποβάλλει προς συζήτηση και έγκριση την συμπλήρωση/διόρθωση της από 18-11-2022/θέμα 10ο απόφασης
του Διοικητικού Συμβουλίου, ως προς την τροποποίηση
του Καταστατικού της Ε.Α.Δ.Π.Π.Α. Κάτωθι παρατίθεται
αναλυτικά η εισήγηση:
ΘΕΜΑ: Συμπλήρωση της από 18/11/2022/θέμα 10
απόφασης του Δ.Σ. της Ε.Α.Δ.Π.Π.Α. ως προς την τροποποίηση του Καταστατικού ακολούθως προς τον
ν. 4957/2022.
Σχετ.:
1) Το π.δ. 29/1993 «Ίδρυση ΝΠΙΔ για διαχείριση περιουσίας ΑΕΙ (Παν. Αθηνών)».
2) Η από 06/03/2023 απόφαση της Γενικής Συνέλευσης.
3) Η από 18/11/2022 απόφαση του Διοικητικού Συμβουλίου.
Α. Το Καταστατικό της «ΕΤΑΙΡΕΙΑΣ ΑΞΙΟΠΟΙΗΣΗΣ ΚΑΙ
ΔΙΑΧΕΙΡΙΣΗΣ ΠΕΡΙΟΥΣΙΑΣ ΤΟΥ ΠΑΝΕΠΙΣΤΗΜΙΟΥ ΑΘΗΝΩΝ», εγκρίθηκε με το π.δ. 29/1993 «Ίδρυση ΝΠΙΔ για
διαχείριση περιουσίας ΑΕΙ (Παν. Αθηνών)» (σχετ.1).
Το ανωτέρω καταστατικό τροποποιήθηκε με την από
23/11/2003 απόφαση Γενικής Συνέλευσης ως προς το
άρθρο 4 (μετατροπή μετοχικού κεφαλαίου από δραχμές σε ευρώ και αύξηση μετοχικού κεφαλαίου), τις από
09/02/2017 και 24/12/2020 αποφάσεις της Γενικής Συνέλευσης ως προς το άρθρο 6 (σκοπός της Εταιρείας),
την από 16/07/2020 απόφαση της Γενικής Συνέλευσης
ως προς το άρθρο 1 (ορισμός διακριτικού τίτλου) και τις
από 29/07/2021 και 21/09/2022 αποφάσεις της Γενικής
Συνέλευσης ως προς το άρθρο 4 (αύξηση μετοχικού κεφαλαίου).
Β. Σύμφωνα με την παρ.  8 του άρθρου  260 του
ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργι-
κότητας και της σύνδεσης των Α.Ε.Ι. με την κοινωνία και
λοιπές διατάξεις» (Α’ 141), «….8. Εταιρείες Αξιοποίησης
και Διαχείρισης Περιουσίας των Α.Ε.Ι. που λειτουργούν
κατά την έναρξη ισχύος του παρόντος, διέπονται από
τις διατάξεις του παρόντος Κεφαλαίου και υποχρεούνται
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
11 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1641
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1641/11.03.2024
να τροποποιήσουν το καταστατικό λειτουργίας τους και
να προσαρμοστούν στις διατάξεις του παρόντος εντός
ενός (1) έτους από την έναρξη ισχύος του παρόντος....».
Ακολούθως προς την ανωτέρω διάταξη, το Πρυτανικό
Συμβούλιο του ΕΚΠΑ (ασκούντος τις αρμοδιότητες του
Συμβουλίου Διοίκησης αυτού, σύμφωνα με την παρ. 5
του άρθρου 448 του ν. 4957/2022, το οποίο ενήργησε,
σύμφωνα με το άρθρο 263 του ν. 4957/22, ως Έκτακτη
Γενική Συνέλευση της ΕΑΔΠΠΑ, με την από 06/03/2023
απόφασή του (2η συνεδρίαση ακαδ. έτους 2022-23/θέμα
24) (σχετ.2), κατόπιν της από 18/11/2022/θέμα 10 απόφασης του Διοικητικού Συμβουλίου της ΕΑΔΠΠΑ περί
έγκρισης του τροποποιημένου και προσαρμοσμένου
στις διατάξεις του ν. 4957/2022 καταστατικού αυτής
(σχετ.3), αποφάσισε την τροποποίηση του ανωτέρω καταστατικού της ΕΑΔΠΠΑ ώστε να προσαρμοστεί στον
νέο νόμο.
Γ. Με την παρούσα εισήγηση, προτείνονται οι κάτωθι
τροποποιήσεις στο κείμενο του καταστατικού όπως αυτό
εγκρίθηκε με την ανωτέρω από 06/03/2023 απόφαση
της Γενικής Συνέλευσης, ώστε να αποσταλεί στη συνέχεια προς δημοσίευση:
α. η προσθήκη στο άρθρο 1 της φράσης «…..Για τις
σχέσεις και συναλλαγές της Εταιρείας με την αλλοδαπή,
η επωνυμία και ο διακριτικός της τίτλος είναι: ”PROPERTY
DEVELOPMENT AND MANAGEMENT OF NATIONAL AND
KAPODISTRIAN UNIVERCITY OF ATHENS”» προκειμένου
να ορισθεί η επωνυμία της Εταιρείας σύμφωνα με την
παρ. 3 του άρθρου 260 του ν. 4957/2022 όπου ορίζεται
ότι «…Στις σχέσεις και συναλλαγές της εταιρείας με την
αλλοδαπή, η επωνυμία και ο διακριτικός της τίτλος αποδίδονται, εν όλω ή εν μέρει, σε πιστή μετάφραση στην
αγγλική γλώσσα….»,
β. η αντικατάσταση του εδ. 2 της παρ. 1 του άρθρου 15
ως εξής: «….το Διοικητικό Συμβούλιο συγκαλείται από
τον Πρόεδρο μετά από σχετική πρόσκληση 48 τουλάχιστον ωρών, υποχρεωτικώς τουλάχιστον μία φορά το
μήνα...» κατ’ αναλογίαν με τις σχετικές διατάξεις του
Κώδικα Διοικητικής Διαδικασίας και του ν. 4548/2018
«Αναμόρφωση του δικαίου των Ανωνύμων Εταιρειών»,
γ. η απαλοιφή του άρθρου 20 επειδή ο έλεγχος της
οικονομικής διαχείρισης της Εταιρείας ρυθμίζεται ήδη
στο άρθρο 19».
5. Το γεγονός ότι από την παρούσα δεν προκαλείται
δαπάνη.
Κατόπιν των ανωτέρω το Συμβούλιο αποδέχεται στο
σύνολό της την εισήγηση του Δ.Σ. της Εταιρείας και
αποφασίζει τη συμπλήρωση και διόρθωση επιμέρους
άρθρων του τροποποιημένου, σύμφωνα με τα οριζόμενα από τον ν. 4957/2022, καταστατικού της ΕΑΔΠΠΑ,
ως κάτωθι:
ΚΑΤΑΣΤΑΤΙΚΟ ΤΗΣ ΕΤΑΙΡΕΙΑΣ ΑΞΙΟΠΟΙΗΣΕΩΣ
ΚΑΙ ΔΙΑΧΕΙΡΙΣΕΩΣ ΤΗΣ ΠΕΡΙΟΥΣΙΑΣ ΤΟΥ
ΠΑΝΕΠΙΣΤΗΜΙΟΥ ΑΘΗΝΩΝ
ΚΕΦΑΛΑΙΟ Α’
ΕΠΩΝΥΜΙΑ - ΕΔΡΑ - ΔΙΑΡΚΕΙΑ
Άρθρο 1
Επωνυμία
Το Ειδικό Νομικό Πρόσωπο Ιδιωτικού Δικαίου, το
οποίο έχει ιδρυθεί με το π.δ. 29/1993 λειτουργεί με την
επωνυμία «ΕΤΑΙΡΕΙΑ ΑΞΙΟΠΟΙΗΣΕΩΣ ΚΑΙ ΔΙΑΧΕΙΡΙΣΕΩΣ
ΤΗΣ ΠΕΡΙΟΥΣΙΑΣ ΤΟΥ ΠΑΝΕΠΙΣΤΗΜΙΟΥ ΑΘΗΝΩΝ» και
με το διακριτικό τίτλο «Ε.Α.Δ.Π.Π.Α.».
Για τις σχέσεις και συναλλαγές της Εταιρείας με την
αλλοδαπή, η επωνυμία και ο διακριτικός της τίτλος είναι:
«Property Development & Management Company of
National and Kapodistrian University of Athens».
Άρθρο 2
Έδρα
Έδρα της Εταιρείας ορίζεται ο Δήμος Αθηναίων επί της
οδού Ακαδημίας 33.
Άρθρο 3
Διάρκεια
Η διάρκεια της Εταιρείας Αξιοποιήσεως και Διαχειρίσεως της Περιουσίας του Πανεπιστημίου Αθηνών είναι
αόριστη.
ΚΕΦΑΛΑΙΟ Β’
ΜΕΤΟΧΙΚΟ ΚΕΦΑΛΑΙΟ, ΜΕΤΟΧΟΣ, ΜΕΤΟΧΗ
Άρθρο 4
Μετοχικό Κεφάλαιο
1. Το Μετοχικό Κεφάλαιο της Εταιρείας ορίστηκε στο
ποσό των δραχμών είκοσι εκατομμυρίων (20.000.000).
2. Το μετοχικό κεφάλαιο καλύπτεται ολόκληρο με μία
καταβολή, από το Πανεπιστήμιο Αθηνών.
3. Στην από 23.11.2003 συνεδρίαση της Συγκλήτου του
Εθνικού και Καποδιστριακού Πανεπιστημίου Αθηνών,
που ενεργεί ως Γενική Συνέλευση της Εταιρείας, αποφασίσθηκαν:
α) Σύμφωνα με τις διατάξεις του ν. 2842/2000 περί εισαγωγής του ευρώ στην Ελλάδα η μετατροπή του μετο-
χικού κεφαλαίου των είκοσι εκατομμυρίων (20.000.000)
δραχμών σε πενήντα οκτώ χιλιάδες εξακόσια ενενήντα
τέσσερα ευρώ και έξι λεπτά (58.694,06) ευρώ.
β) Η αύξηση του μετοχικού κεφαλαίου κατά ενενήντα μία χιλιάδες τριακόσια πέντε και ενενήντα τέσσερα
(91.305,94) ευρώ (Α’ 14/2005).
Έτσι το μετοχικό κεφάλαιο της Εταιρείας ανέρχεται στο
ποσό των εκατόν πενήντα χιλιάδων (150.000,00) ευρώ
εκφραζόμενο με μία μετοχή ονομαστική που ανήκει
ολόκληρη στο Εθνικό και Καποδιστριακό Πανεπιστήμιο Αθηνών.
4. Στην από 29.7.2021 συνεδρίαση της Συγκλήτου του
Εθνικού και Καποδιστριακού Πανεπιστημίου Αθηνών,
που ενεργεί ως Γενική Συνέλευση της Εταιρείας, αποφασίσθηκε η αύξηση του ανωτέρω μετοχικού κεφαλαίου
των εκατόν πενήντα χιλιάδων (150.000,00) ευρώ κατά
το ποσό των διακοσίων χιλιάδων (200.000,00) ευρώ.
Συνεπώς το μετοχικό κεφάλαιο της Εταιρείας ανέρχεται
στο ποσό των τριακοσίων πενήντα χιλιάδων (350.000,00)
ευρώ εκφραζόμενο με μία μετοχή ονομαστική που ανήκει ολόκληρη στο Εθνικό και Καποδιστριακό Πανεπιστή-
μιο Αθηνών.
Άρθρο 5
Μέτοχος και μετοχές
1. Το μετοχικό κεφάλαιο της Εταιρείας καλύπτεται
αποκλειστικά από το Εθνικό και Καποδιστριακό Πανεπιστήμιο Αθηνών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1641/11.03.2024
2. Οι μετοχές της εταιρείας είναι κοινές, ονομαστικές
και αμεταβίβαστες και ενσωματώνονται σε έναν (1) αναπαλλοτρίωτο μετοχικό τίτλο.
3. Οι τίτλοι των μετοχών φέρουν τη σφραγίδα της Εταιρείας, την ημερομηνία έκδοσης και την υπογραφή του
προέδρου του Διοικητικού Συμβουλίου.
4. Σε κάθε περίπτωση αύξησης του κεφαλαίου, το
ποσό καλύπτεται υποχρεωτικώς από το Πανεπιστήμιο
Αθηνών.
ΚΕΦΑΛΑΙΟ Γ’
ΣΚΟΠΟΣ - ΑΠΟΣΤΟΛΗ - ΔΙΑΧΕΙΡΙΣΗ
Άρθρο 6
Σκοπός - Αποστολή
1. Η Εταιρεία λειτουργεί για την εξυπηρέτηση του δημόσιου συμφέροντος και ιδίως του συμφέροντος του
Πανεπιστημίου Αθηνών.
Αποστολή της Εταιρείας είναι η διαχείριση και αξιοποίηση:
α) Της ακίνητης περιουσίας,
β) της κινητής περιουσίας και
γ) της διανοητικής ιδιοκτησίας του Πανεπιστημίου
Αθηνών σύμφωνα με τις αρχές της διαφάνειας και της
χρηστής οικονομικής διαχείρισης, με σκοπό την προώθηση της αποτελεσματικότερης διαχείρισής τους και
την πλήρη αξιοποίηση των δυνατοτήτων τους, σύμφωνα
με τους κανόνες της ιδιωτικής οικονομίας, καθώς και τη
διασφάλιση και μεγιστοποίηση της αξίας τους, των προσόδων και της οικονομικής απόδοσής τους, προς εξυ-
πηρέτηση της αποστολής του Πανεπιστημίου Αθηνών.
2. Η Εταιρεία, στο πλαίσιο της αποστολής της, δύναται
να διεξάγει κάθε ενέργεια και πράξη που αποβλέπει στην
απόκτηση μέσων και πόρων για την ενίσχυση της εκπαιδευτικής και ερευνητικής διαδικασίας και ανάπτυξης του
Πανεπιστημίου Αθηνών.
3. Οι δραστηριότητες της Εταιρείας είναι ενδεικτικά:
α) Η αντιπροσώπευση του Πανεπιστημίου Αθηνών
και η ενέργεια στο όνομα και για λογαριασμό της κάθε
δικαιοπραξίας ή πράξης διοίκησης, διαχείρισης, εκμετάλλευσης και διάθεσης της ακίνητης περιουσίας του
Πανεπιστημίου Αθηνών,
β) η εκμίσθωση ή παραχώρηση της χρήσης της ακίνητης και κινητής περιουσίας που τίθεται υπό τη διοίκηση
και διαχείριση της Εταιρείας, στο πλαίσιο προγραμματικής συμφωνίας που συνάπτεται με το Πανεπιστημίου
Αθηνών προς όφελος του Πανεπιστημίου Αθηνών,
γ) η διαχείριση των κληροδοτημάτων του Πανεπιστημίου Αθηνών σύμφωνα με τους όρους που τίθενται ανά
περίπτωση,
δ) η διασφάλιση και προστασία της ακίνητης και κινητής περιουσίας του Πανεπιστημίου Αθηνών,
ε) η απογραφή και η τήρηση αρχείου της ακίνητης και
κινητής περιουσίας του Α.Ε.Ι., των τίτλων ιδιοκτησίας της
και κάθε άλλου σχετικού εγγράφου, καθώς και η ψηφιοποίησή του,
στ) η εκπόνηση και ανάθεση μελετών για την αξιοποίηση της ακίνητης περιουσίας του Πανεπιστημίου Αθηνών,
ζ) η εκπόνηση και ανάθεση οικονομικών και τεχνικών
μελετών, μελετών κατασκευής και συντήρησης, υπηρεσιών επίβλεψης, διοίκησης, οργάνωσης και διαχείρισης
ακινήτων και τεχνικών έργων, καθώς και κάθε μελετητικού και συμβουλευτικού έργου και υπηρεσίας, για την
ακίνητη και κινητή περιουσία που διοικεί και διαχειρίζεται η Εταιρεία για λογαριασμό του Πανεπιστημίου
Αθηνών,
η) η ανάθεση και ανάληψη, επίβλεψη και κατασκευή
τεχνικών έργων, όπως οικοδομικών, ηλεκτρολογικών,
μηχανολογικών, ενεργειακών, υδραυλικών, έργων εκσυγχρονισμού και ανακαίνισης ακινήτων, καθώς και κάθε
είδους κατασκευαστικού έργου για την ακίνητη περιουσία που διοικεί και διαχειρίζεται,
θ) η παραχώρηση χρήσης επ’ αμοιβή αμφιθεάτρων,
χώρων, εξοπλισμού και λοιπών υποδομών του Πανεπιστημίου Αθηνών, για τη διοργάνωση ιδίως συνεδρίων,
ημερίδων, σεμιναρίων και καλλιτεχνικών εκδηλώσεων,
σε τρίτα φυσικά ή νομικά πρόσωπα, εφόσον δεν παρακωλύεται η εκπαιδευτική, ερευνητική και διοικητική λει-
τουργία του Ιδρύματος,
ι) η παραχώρηση χρήσης επ’ αμοιβή χώρων και λοιπών
υποδομών του Ιδρύματος για τη στήριξη νεοφυών επιχειρήσεων μεταπτυχιακών φοιτητών, υποψήφιων διδα-
κτόρων και μεταδιδακτόρων, εφόσον δεν παρακωλύεται
η εκπαιδευτική, ερευνητική και διοικητική λειτουργία
του Ιδρύματος,
ια) η οικονομική διαχείριση και λειτουργία των Μουσείων του Πανεπιστημίου Αθηνών,
ιβ) η έκδοση πανεπιστημιακών συγγραμμάτων και λοιπών επιστημονικών βιβλίων και περιοδικών σε έντυπη
και ψηφιακή μορφή και η διαχείριση των δικαιωμάτων
πνευματικής ιδιοκτησίας επί των εκδόσεων αυτών,
ιγ) η εκμετάλλευση κυλικείων, εστιατορίων και λοιπών καταστημάτων εντός των Πανεπιστημίου Αθηνών
για την υποστήριξη των αναγκών των φοιτητών και του
προσωπικού του Πανεπιστημίου Αθηνών,
ιδ) η πώληση αναμνηστικών ειδών και ειδών δώρων,
ιε) η λειτουργία και εκμετάλλευση παιδικών σταθμών
και νηπιαγωγείων,
ιστ) η λειτουργία και εκμετάλλευση γυμναστηρίων και
εγκαταστάσεων άθλησης,
ιζ) η οργάνωση και διεξαγωγή επιστημονικών, πολιτιστικών, καλλιτεχνικών, ψυχαγωγικών και λοιπών εκ-
δηλώσεων,
ιη) η προβολή, προώθηση, διάχυση και εμπορική αξιοποίηση της διανοητικής, πνευματικής και βιομηχανικής
ιδιοκτησίας του Πανεπιστημίου Αθηνών και η εκμετάλλευση αποτελεσμάτων, παραγόμενων προϊόντων και
υπηρεσιών της εκπαιδευτικής και ερευνητικής δραστηριότητας του Πανεπιστημίου Αθηνών,
ιθ) η λειτουργία της ως φορέα πιστοποίησης γνώσεων,
κ) η παροχή υπηρεσιών εκπαίδευσης και κατάρτισης,
κα) η διαχείριση χώρων στάθμευσης,
κβ) η συμμετοχή πιστοποιημένων φωτογράφων στις
τελετές ορκωμοσίας,
κγ) η πραγματοποίηση ξεναγήσεων στα παλαιά κτήρια
και μουσεία του Πανεπιστημίου,
κδ) η επιδίωξη δωρεών, κληρονομιών, κληροδοσιών
και άλλων χαριστικών παροχών από οποιαδήποτε πηγή
δημόσια ή ιδιωτική, εγχώρια ή αλλοδαπή επ’ ονόματι της
ή του Πανεπιστημίου,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1641/11.03.2024
κε) η επιδίωξη χρηματοδοτήσεων από οποιαδήποτε
πηγή δημόσια ή ιδιωτική της ημεδαπής ή της αλλοδαπής ,
κστ) η έναντι αμοιβής ή συμμετοχής είσπραξη δικαιωμάτων του Πανεπιστημίου για την παροχή υπηρεσιών
του προς τρίτους (μελετών, γνωμοδοτήσεων κ.λπ.) είτε
αυτές σχετίζονται με το αντικείμενο της Εταιρείας, είτε
όχι,
κζ) η διενέργεια οποιασδήποτε άλλης πράξης, εργασίας και συναλλαγής, που είναι άμεσα ή έμμεσα συναφής,
συμπληρωματική ή επιβοηθητική των σκοπών της,
κη) η οικονομική διαχείριση των εσόδων μέσω της παροχής υπηρεσιών των πανεπιστημιακών εργαστηρίων,
κθ) η διεξαγωγή αμειβόμενης έρευνας,
λ) η παροχή εν γένει συμβουλευτικών υπηρεσιών,
λα) η παροχή τεχνογνωσίας σε αντικείμενα που θεραπεύει το Πανεπιστήμιο Αθηνών,
λβ) καθώς και εμπορικές δραστηριότητες, υπό την
προϋπόθεση ότι είναι σύμφωνες με την αποστολή το
Πανεπιστήμιο Αθηνών και δεν αντιβαίνουν στα χρηστά
ήθη.
Οι πρόσθετες δραστηριότητες της Εταιρείας Αξιοποίησης και Διαχείρισης Περιουσίας του Πανεπιστημίου
Αθηνών που καθορίζονται με το καταστατικό της, δεν
μπορούν να αντίκεινται στην αποστολή ή να ανταγωνίζονται τις δραστηριότητες του Πανεπιστημίου Αθηνών
ή του Ειδικού λογαριασμού Κονδυλίων Έρευνας (Ε.Λ.Κ.Ε.)
αυτού.
4. Επίσης δύναται να διεξάγει κάθε ενέργεια και νέα
δραστηριότητα που ανάγεται στην εκπλήρωση των
σκοπών της Εταιρείας και θα έχει ως αποτέλεσμα την
αύξηση της περιουσίας του Πανεπιστημίου Αθηνών και
τη βελτίωση της αποδοτικότητάς της, εφόσον εγκριθεί
με απόφαση Διοικητικού Συμβουλίου αυτής ή του εξουσιοδοτημένου προς τούτο οργάνου της.
5. Στο πλαίσιο εξυπηρέτησης των σκοπών της, η Εταιρεία δύναται να συμμετέχει σε άλλες Εταιρείες, εφόσον
η συμμετοχή σε αυτές προάγει την αποστολή του Πανεπιστημίου Αθηνών.
Άρθρο 7
Διαχείριση και αξιοποίηση
της περιουσίας
1. Η διαχείριση και αξιοποίηση της περιουσίας του
Πανεπιστημίου Αθηνών διέπεται από προγραμματική
σύμβαση που συνάπτεται μεταξύ του Πανεπιστημίου
Αθηνών και της Εταιρείας με την οποία καθορίζονται τα
ακόλουθα στοιχεία:
α) Τα ακίνητα, καθώς και κληροδοτήματα του Πανεπιστημίου Αθηνών, που διατίθενται προς την Εταιρεία
με σκοπό τη διοίκηση, διαχείριση, εκμετάλλευση και
διάθεσή τους,
β) το ύψος της αμοιβής της εταιρείας, το οποίο δύναται να καθορίζεται ως ποσοστό παρακράτησης επί
των εσόδων από τη διαχείριση και εκμετάλλευση των
ακινήτων, το οποίο πρέπει να είναι εύλογο και δίκαιο
λαμβάνοντας υπόψη τις συνθήκες της οικονομίας της
αγοράς και τις ρυθμίσεις της ενωσιακής νομοθεσίας περί
κρατικών ενισχύσεων,
γ) η διαδικασία διάθεσης των εσόδων προς το Πανεπιστήμιο Αθηνών,
δ) οι υποχρεώσεις της Εταιρείας σχετικά με τη συντήρηση των ακινήτων και την εκπόνηση τεχνικών εργασι-
ών, όπως οικοδομικών, ηλεκτρολογικών, μηχανολογικών,
ενεργειακών, υδραυλικών, έργων εκσυγχρονισμού και
ανακαίνισης ακινήτων, καθώς και κάθε είδους κατασκευαστικού έργου,
ε) ειδικότεροι όροι διαχείρισης και εκμετάλλευσης ανά
ακίνητο που ανατίθεται προς την Εταιρεία,
στ) ειδικότεροι όροι διαχείρισης εσόδων από υπηρεσίες πανεπιστημιακών εργαστηρίων, καθώς και άυλη
περιουσία του πανεπιστημίου,
ζ) η διάρκεια ισχύος της σύμβασης.
2. Η προγραμματική σύμβαση δύναται να περιλαμβάνει επιχειρησιακό πρόγραμμα σχετικά με την αξιοποίηση
και εκμετάλλευση της ακίνητης περιουσίας του Πανεπιστημίου Αθηνών και ενδεικτικό πρόγραμμα στοχοθεσίας
που παρακολουθείται ετησίως.
3. Το Πανεπιστήμιο Αθηνών διατηρεί πλήρως την κυριότητα και τα λοιπά εμπράγματα δικαιώματα επί της
ακίνητης περιουσίας του. Τα ακίνητα του Πανεπιστημίου
Αθηνών τελούν μόνο υπό τη διοίκηση και διαχείριση
της Εταιρείας και το ιδιοκτησιακό καθεστώς σε καμία
περίπτωση δεν μεταβάλλεται.
4. Ειδικά για πράξεις εκποίησης, η Εταιρεία έχει την
εξουσία διαπραγματεύσεως και προτάσεων, που στην
τελική τους μορφή θα τελούν υπό τη συγκατάθεση του
Συμβουλίου Διοίκησης και την τυχόν απαιτούμενη, κατά
την ισχύουσα νομοθεσία, έγκριση οργάνων της Πολιτείας.
Άρθρο 8
Η Εταιρεία Εντολοδόχος και πληρεξούσιος
του Πανεπιστημίου Αθηνών
1. Η Εταιρεία ασκεί τις αρμοδιότητες, τις εξουσίες και
τα δικαιώματα του Πανεπιστημίου Αθηνών στην ακίνητη
περιουσία του, ως εντολοδόχος και αντιπρόσωπος του
Πανεπιστημίου Αθηνών αποκλειστικά για λογαριασμό
και προς όφελός του στο πλαίσιο εκπλήρωσης των υποχρεώσεων που απορρέουν από το παρόν Καταστατικό
και την προγραμματική σύμβαση του άρθρου 7 του
παρόντος. Η Εταιρεία έχει την εντολή και πληρεξουσιότητα και, γενικά, την εξουσία να αντιπροσωπεύει το
Πανεπιστήμιο Αθηνών και να επιχειρεί στο όνομα και για
λογαριασμό του κάθε δικαιοπραξία, να ασκεί κάθε δικαίωμα, καθώς και κάθε νομική και υλική πράξη διοίκησης,
διαχείρισης, εκμετάλλευσης και διάθεσης της ακίνητης
περιουσίας του, διεξάγοντας τις υποθέσεις που αφορούν
στην περιουσία αυτή.
2. Η Εταιρεία έχει την υποχρέωση να ενεργεί σύμφωνα
με τις αρχές της διαφάνειας και της χρηστής οικονομικής
διαχείρισης, με σκοπό την προώθηση της αποτελεσματικότερης διαχείρισής τους και την πλήρη αξιοποίηση των
δυνατοτήτων τους, σύμφωνα με τους κανόνες της ιδιωτικής οικονομίας, καθώς και τη διασφάλιση και μεγιστοποί-
ηση της αξίας τους, των προσόδων και της οικονομικής
απόδοσής τους, προς εξυπηρέτηση της αποστολής του
Πανεπιστημίου Αθηνών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1641/11.03.2024
ΚΕΦΑΛΑΙΟ Δ’
ΓΕΝΙΚΗ ΣΥΝΕΛΕΥΣΗ
Άρθρο 9
Αρμοδιότητες της Γενικής Συνέλευσης
1. Το Συμβούλιο της Διοίκησης του Πανεπιστημίου
Αθηνών αποτελεί τη Γενική Συνέλευση της Εταιρείας και
αποφασίζει για κάθε θέμα που αφορά την Εταιρεία. Οι
αρμοδιότητες της Γενικής Συνέλευσης ασκούνται από το
Συμβούλιο Διοίκησης του Πανεπιστημίου Αθηνών που
συνεδριάζει για το σκοπό αυτό.
2. Οι αρμοδιότητες της Γενικής Συνέλευσης είναι οι
εξής:
α) Η συγκρότηση του Διοικητικού Συμβουλίου κατόπιν
εισήγησης του Πρύτανη.
β) Ο ορισμός των μελών του Διοικητικού Συμβουλίου
και του Διευθύνοντα Συμβούλου της Εταιρείας καθώς
και η παύση αυτών.
γ) Η έγκριση του καταστατικού της Εταιρείας.
δ) Η λήψη αποφάσεων για την οργάνωση, τους κανόνες και τις διαδικασίες εσωτερικής λειτουργίας και ελέγ-
χου της Εταιρείας, την άσκηση της δραστηριότητας και
των συναλλαγών της κατόπιν εισήγησης του Διοικητικού
Συμβουλίου.
ε) Η έγκριση του προϋπολογισμού της Εταιρείας και
των αναμορφώσεών του, του απολογισμού, των χρηματοοικονομικών καταστάσεων και των αποτελεσμάτων
χρήσης.
στ) Η εποπτεία της λειτουργίας της Εταιρείας.
ζ) Ο ορισμός των ορκωτών ελεγκτών που διενεργούν
τον ετήσιο έλεγχο.
η) Η έγκριση του ετήσιου προγραμματισμού και απολογισμού της Εταιρείας.
θ) Η έγκριση της έκθεσης πεπραγμένων του Διοικητικού Συμβουλίου της Εταιρείας.
3. Ο Πρύτανης ή ο νόμιμος αναπληρωτής του συντάσσει και υπογράφει την απόφαση του Συμβουλίου
Διοίκησης.
4. Με απόφαση της γενικής συνέλευσης, που λαμβάνεται με φανερή ψηφοφορία μετά την έγκριση ισολογι-
σμού, μπορεί να εγκρίνεται η συνολική διαχείριση που
έλαβε χώρα κατά την αντίστοιχη χρήση. Παραίτηση
όμως της εταιρείας από αξιώσεις της κατά των μελών
του διοικητικού συμβουλίου ή άλλων προσώπων ή συμβιβασμός της εταιρείας με αυτούς μπορεί να λάβει χώρα
μόνο με τις προϋποθέσεις της παρ. 7 του άρθρου 102 του
ν. 4248/2018. Κατά τη δίκη για αποζημίωση της εταιρείας
λόγω ευθύνης των μελών του διοικητικού συμβουλίου
κατά τα άρθρα 102 και επ. συνεκτιμάται η παραπάνω
έγκριση.
Άρθρο 10
Σύγκληση, Προεδρείο και Λειτουργία
της Γενικής Συνέλευσης
1. Η Γενική Συνέλευση συγκαλείται στην έδρα της Εταιρείας μία φορά τουλάχιστον σε κάθε εταιρική χρήση.
2. Το Διοικητικό Συμβούλιο συγκαλεί τη Γενική Συνέλευση εκτάκτως όταν το κρίνει σκόπιμο ή όταν το ζη-
τήσει το Συμβούλιο της Διοίκησης του Πανεπιστημίου.
Αν τη σύγκληση ζητήσει το Συμβούλιο Διοίκησης και
αρνείται ή καθυστερεί να την προκαλέσει το Διοικητικό
Συμβούλιο τη Γενική Συνέλευση συγκαλεί ο Πρύτανης.
3. Το Διοικητικό Συμβούλιο υποχρεούται να συγκαλεί
τη Γενική Συνέλευση όταν το ζητήσουν οι Ελεγκτές μέσα
σε δέκα ημέρες από την υποβολή του σχετικού αιτήματος στον Πρόεδρο του Διοικητικού Συμβουλίου.
4. Το Διοικητικό Συμβούλιο υποχρεούται να συγκαλεί τη Γενική Συνέλευση εκτός από τις περιπτώσεις που
προβλέπονται από τον νόμο και το παρόν καταστατικό
και σε κάθε άλλη περίπτωση μετά από αίτηση του Πρύτανη ή του 1/3 των μελών της Γενικής Συνέλευσης για
συγκεκριμένο θέμα.
5. Η Γενική Συνέλευση, με εξαίρεση τις επαναληπτικές
συνελεύσεις και τις συνελεύσεις που εξομοιώνονται με
αυτές, συγκαλείται είκοσι τουλάχιστον ημέρες πριν από
την οριζόμενη για τη συνεδρίαση της ημέρας. Η σχετική
πρόσκληση περιλαμβάνει με σαφήνεια τον τόπο, την
ημέρα και ώρα της συνεδρίασης καθώς και τα θέματα
της ημερήσιας διάταξης.
6. Ο Πρόεδρος του Συμβουλίου Διοίκησης του Πανεπιστημίου Αθηνών προεδρεύει της Γενικής Συνέλευσης.
Άρθρο 11
Απαρτία και πλειοψηφία
Ημερήσια Διάταξη - Πρακτικά
1. Η Γενική Συνέλευση βρίσκεται σε απαρτία και συνεδριάζει νόμιμα όταν σε αυτήν παρίστανται περισσότερα
από τα μισά του συνολικού αριθμού των μελών αυτής,
οι αποφάσεις της δε λαμβάνονται με την απόλυτη πλειοψηφία των παρόντων μελών.
2. Απαρτία και πλειοψηφία των δύο τρίτων (2/3) των
μελών της Γενικής Συνέλευσης απαιτείται για τη λήψη
αποφάσεων που αφορούν τη λύση της Εταιρείας, μεταβολή του αντικειμένου της εντός των ορίων του εξουσι-
οδοτικού νόμου, αύξηση ή μείωση του κεφαλαίου της.
3. Οι συζητήσεις και αποφάσεις της Γενικής Συνέλευσης περιορίζονται στα θέματα της ημερήσιας διάταξης,
η οποία καταρτίζεται από το Διοικητικό Συμβούλιο
επιφυλασσόμενης της διατάξεως του άρθρου 10 του
παρόντος.
4. Οι περιλήψεις των συζητήσεων στις Συνελεύσεις, καθώς και οι αποφάσεις που λαμβάνονται, καταχωρούνται
σε ειδικό βιβλίο πρακτικών και υπογράφονται από τον
Πρόεδρο της Γενικής Συνέλευσης και τον Γραμματέα της.
5. Αντίγραφα και αποσπάσματα πρακτικών επικυρώνονται από τον Πρόεδρο του Διοικητικού Συμβουλίου
της Εταιρείας ή τον Διευθύνοντα Σύμβουλο.
ΚΕΦΑΛΑΙΟ Ε’
ΔΙΟΙΚΗΤΙΚΟ ΣΥΜΒΟΥΛΙΟ
Άρθρο 12
Σύνθεση Διοικητικού Συμβουλίου
1. Το Διοικητικό Συμβούλιο αποτελείται από επτά (7)
μέλη.
2. Τα μέλη του Διοικητικού Συμβουλίου προέρχονται
από μέλη ΔΕΠ του Πανεπιστημίου Αθηνών.
3. Το Δ.Σ. αποτελείται από τον Πρύτανη ή έναν (1) από
τους Αντιπρυτάνεις, ως Πρόεδρο του Δ.Σ. Δύναται, ως
Πρόεδρος του Δ.Σ. να ορίζεται και άλλο μέλος ΔΕΠ του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1641/11.03.2024
Πανεπιστημίου Αθηνών πλήρους απασχόλησης, πλην
του Πρύτανη και του Αντιπρύτανη, το οποίο υποδεικνύεται από τον Πρύτανη ως Πρόεδρος.
4. Στο Δ.Σ. δύναται να συμμετέχουν εξωτερικά μέλη
εμπειρογνωμόνων ή άλλων επιστημόνων με εξειδίκευση σε τομείς συναφείς προς τους σκοπούς της Εταιρεί-
ας, υπό την προϋπόθεση ότι η συμμετοχή εξωτερικών
μελών δεν υπερβαίνει τα δύο (2) μέλη. Τα εξωτερικά
μέλη του Δ.Σ. της Εταιρείας επιλέγονται βάσει του αναγνωρισμένου κύρους, της επιστημονικής επάρκειας και
της επαγγελματικής εμπειρίας, του υψηλού επιπέδου
τεχνογνωσίας και της εκτενούς εμπειρίας, σύμφωνα με
τις απαιτήσεις των τομέων στους οποίους δραστηριοποιείται η Εταιρεία.
5. Την Εταιρεία εκπροσωπεί δικαστικώς και εξωδίκως ο
Πρόεδρος του Διοικητικού Συμβουλίου ή ο αναπληρωτής του ή ο Διευθύνων Σύμβουλος της Εταιρείας.
6. Μετά από εντολή του Πρύτανη του Πανεπιστημίου
Αθηνών στις συνεδριάσεις του Διοικητικού Συμβουλίου
της Εταιρείας μπορεί να μετέχει ο Εκτελεστικός Διευθυντής του Ιδρύματος, χωρίς δικαίωμα ψήφου.
Άρθρο 13
Θητεία - Αναπλήρωση Συμβούλων
1. Η θητεία των μελών του Διοικητικού Συμβουλίου
είναι τετραετής. Η θητεία μέλους του Διοικητικού Συμβουλίου μπορεί να ανανεωθεί έως και τρεις φορές.
2. Εάν για οποιαδήποτε αιτία κενωθεί η θέση Συμβούλου, το Διοικητικό Συμβούλιο συγκαλεί έκτακτη Γενική
Συνέλευση για το ορισμό αντικαταστάτη για χρόνο ίσο
προς το υπόλοιπο της θητείας του μέλους που αντικαθίσταται.
3. Η Γενική Συνέλευση, σε τακτική ή έκτακτη συνεδρίασή της, μπορεί να παύει μέλος ή μέλη του Δ.Σ. οποτε-
δήποτε.
Άρθρο 14
Υποχρεώσεις Συμβούλων - Ασυμβίβαστα
1. Τα μέλη του Διοικητικού Συμβουλίου έχουν υποχρέωση να συμμετέχουν ανελλιπώς στις συνεδριάσεις
του. Η απουσία ενός μέλους χωρίς σπουδαίο λόγο από
έξι συνεχείς συνεδριάσεις ή για χρονική περίοδο τριών
μηνών, ισοδυναμεί με παραίτηση.
2. Οι παραιτήσεις των μελών του Διοικητικού Συμβουλίου υποβάλλονται στο Διοικητικό Συμβούλιο.
3. Τα μέλη του Δ.Σ. της Εταιρείας, υποχρεούνται σε
υποβολή δήλωσης περιουσιακής κατάστασης, όπως
εξειδικεύεται στον ν. 5026/2023 (Α’ 45).
4. Δεν δύναται να επιλεγεί ως μέλος του Δ.Σ. της Εταιρείας πρόσωπο που:
α) Έχει καταδικαστεί με οριστική απόφαση για ποινικό
αδίκημα, και ιδίως για:
αα) Αδικήματα σύμφωνα με τη νομοθεσία περί αγοράς
τίτλων ή κινητών αξιών ή μέσων πληρωμής, συμπεριλαμβανομένων των νόμων για τη νομιμοποίηση εσόδων
από εγκληματικές δραστηριότητες, τη χειραγώγηση της
αγοράς ή τις πράξεις προσώπων που κατέχουν εμπιστευτικές πληροφορίες και την τοκογλυφία,
αβ) εγκλήματα απιστίας, απάτη, ή οικονομικό έγκλημα,
αγ) φορολογικά αδικήματα,
αδ) άλλα αδικήματα, σύμφωνα με τη νομοθεσία περί
εταιριών, πτώχευσης, αφερεγγυότητας ή προστασίας
του καταναλωτή.
β) Έχει κηρυχθεί σε πτώχευση.
γ) Λόγω οποιουδήποτε παραπτώματος δεν πληροί τις
προϋποθέσεις για την άσκηση επαγγέλματος.
Άρθρο 15
Σύγκληση Διοικητικού Συμβουλίου
1. Το Διοικητικό Συμβούλιο συνέρχεται και συνεδριάζει
στην έδρα της Εταιρείας. Το Διοικητικό Συμβούλιο συγκαλείται από τον Πρόεδρο μετά από σχετική πρόσκλη-
ση 48 τουλάχιστον ωρών, υποχρεωτικώς τουλάχιστον
μία φορά το μήνα.
2. Το Διοικητικό Συμβούλιο συνέρχεται εκτάκτως όταν
το ζητήσει οποιοσδήποτε Σύμβουλος ή ο Διευθύνων
Σύμβουλος, οπότε ο Πρόεδρος είναι υποχρεωμένος
να ορίζει εντός δεκαημέρου την ημέρα της έκτακτης
συνεδρίασης και να περιλαμβάνει στην αντίστοιχη ημερήσια διάταξη όλα τα θέματα που προτείνονται προς
συζήτηση.
Άρθρο 16
Λήψη αποφάσεων
1. Το Διοικητικό Συμβούλιο βρίσκεται σε απαρτία και
συνεδριάζει εγκαίρως όταν παρίστανται τουλάχιστον
τα 4 μέλη του.
2. Το Διοικητικό Συμβούλιο λαμβάνει αποφάσεις με
απόλυτη πλειοψηφία των παρόντων μελών. Σε περίπτωση ισοψηφίας υπερισχύει η γνώμη του Προέδρου.
3. Το Διοικητικό Συμβούλιο μπορεί να αναθέτει την
άσκηση μέρους των εξουσιών του σε μέλος του Δ.Σ. ή
σε υπαλλήλους της εταιρείας ή τρίτους καθορίζοντας
ταυτόχρονα και την έκταση της ανάθεσης.
Άρθρο 17
Αρμοδιότητες Διοικητικού Συμβουλίου
1. Η Εταιρεία διοικείται από το Διοικητικό Συμβούλιο.
2. Το Διοικητικό Συμβούλιο έχει τις εξής αρμοδιότητες:
α) Αποφασίζει για κάθε θέμα και ασκεί κάθε εξουσία
που αφορά την επίτευξη των σκοπών της Εταιρείας, μέσα
στα πλαίσια που καθορίζονται από τη Γενική Συνέλευση.
β) Εισηγείται στη Γενική Συνέλευση τον ετήσιο προϋπολογισμό, τις αναμορφώσεις αυτού, τις χρηματοοι-
κονομικές καταστάσεις και τα αποτελέσματα χρήσης.
γ) Εισηγείται στη Γενική Συνέλευση τον ετήσιο προγραμματισμό, τον απολογισμό και την έκθεση πεπραγ-
μένων της Εταιρείας.
δ) Εισηγείται τον Κανονισμό Λειτουργίας στο Συμβούλιο της Διοίκησης καθώς και κάθε συμπλήρωση ή
τροποποίηση αυτού.
ε) Αποφασίζει για την ίδρυση υποκαταστημάτων, παραρτημάτων δευτερευουσών εγκαταστάσεων εταιρείας
στην ημεδαπή και αλλοδαπή.
στ) Αιτείται από τον Πρύτανη της απόσπαση προσωπικού ΕΚΠΑ και αποφασίζει τον αριθμό ανά κατηγορία
ειδικότητα, αναγκαιότητα απόσπασης.
ζ) Προσλαμβάνει το απολύτως αναγκαίο προσωπικό
για την στελέχωση και λειτουργία των Υπηρεσιών της
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1641/11.03.2024
Εταιρείας, καθώς και προσωπικό για τις μονάδες και δραστηριότητες των οποίων στηρίζει τη λειτουργία βάσει
του Κανονισμού Εσωτερικής λειτουργίας.
η) Αποφασίζει τις μεθόδους αξιοποίησης, τη διαδικασία επιλογής των αντισυμβαλλομένων προκειμένου να
συναφθούν οι σχετικές συμβάσεις, λαμβάνοντας υπόψη
την επιχειρηματική πρακτική αντίστοιχων συναλλαγών
σε διεθνές επίπεδο, τα ειδικά χαρακτηριστικά του κάθε
υπό αξιοποίηση περιουσιακού στοιχείου, την ύπαρξη
επενδυτικού ενδιαφέροντος και τις ιδιαιτερότητες των
υποψήφιων επενδυτών, καθώς και όλα τα άλλα ουσιώδη
κατά την κρίση του στοιχεία, τα οποία οδηγούν στη βέλτιστη αξιοποίηση των περιουσιακών στοιχείων.
3. Οι συζητήσεις και αποφάσεις του Διοικητικού Συμβουλίου καταχωρίζονται στο σχετικό βιβλίο πρακτικών
και υπογράφονται από όλα τα μέλη του παρίστανται.
Εάν οποιοσδήποτε Σύμβουλος αρνηθεί να υπογράψει,
η άρνησή του καταγράφεται στα πρακτικά.
Άρθρο 18
Διευθύνων Σύμβουλος
1. Ο Διευθύνων Σύμβουλος είναι Προϊστάμενος των
υπηρεσιών της Εταιρείας, ελέγχει και συντονίζει τη λειτουργία τους και επιμελείται την εκτέλεση των αποφά-
σεων του Διοικητικού Συμβουλίου και της Γενικής Συνέλευσης.
2. Στον Διευθύνοντα Σύμβουλο δύναται να καταβάλλεται μηνιαία αποζημίωση, το ύψος της οποίας ορίζεται,
με εισήγηση του Διοικητικού Συμβουλίου, από τη Γενική
Συνέλευση.
3. Ο Διευθύνων Σύμβουλος ευθύνεται αστικώς και ως
δημόσιος υπάλληλος.
ΚΕΦΑΛΑΙΟ ΣΤ’
ΕΛΕΓΧΟΙ-ΕΠΟΠΤΕΙΑ
Άρθρο 19
Τακτικός έλεγχος
1. Ο τακτικός έλεγχος της οικονομικής διαχείρισης
και του ισολογισμού της Εταιρείας ασκούνται από δύο
ελεγκτές που εκλέγονται, όπως και οι αναπληρωματικοί
τους, από τον κατάλογο των μελών του Σώματος Ορκωτών Λογιστών. Οι ελεγκτές εκλέγονται από την τακτική
Γενική Συνέλευση που προηγείται της προς έλεγχο χρήσης.
2. Η αμοιβή των ελεγκτών εγκρίνεται με την απόφαση
της Γενικής Συνέλευσης που τους εκλέγει.
3. Μέσα σε πέντε ημέρες από τη συνεδρίαση της Γενικής Συνέλευσης που τους όρισε, η Εταιρεία ανακοινώνει
στους ελεγκτές τον διορισμό τους. Εφόσον οι ελεγκτές
δεν αποποιηθούν το διορισμό αυτόν μέσα στις επόμενες
πέντε ημέρες, θεωρείται ότι τον έχουν αποδεχθεί και
εφεξής ευθύνονται κατά τα νόμιμα.
Άρθρο 20
Μονάδα Εσωτερικού Ελέγχου
1. Στην Εταιρεία δύναται να συνιστάται Μονάδα Εσωτερικού Ελέγχου, η οποία είναι αυτοτελής και ανεξάρ-
τητη υπηρεσία της Εταιρείας, υπάγεται απευθείας στον
Πρόεδρο και συνεργάζεται με το Διοικητικό Συμβούλιο.
2. Αποστολή της Μονάδας είναι η υποστήριξη της
Εταιρείας στην επίτευξη των στρατηγικών της στόχων
μέσω της αξιολόγησης και της βελτίωσης των διαδικασιών διαχείρισης κινδύνων και μηχανισμών ελέγχου για
την αποτελεσματικότερη και αποδοτικότερη λειτουργία
της στο πλαίσιο της αρχής της χρηστής δημοσιονομικής
διαχείρισης και της διαφάνειας.
3. Οι αρμοδιότητες, η δομή και η οργανωτική διάρθρωση της Μονάδας Εσωτερικού Ελέγχου καθορίζονται
στον Εσωτερικό Κανονισμό της Εταιρείας.
Άρθρο 21
Εποπτεία
1. Η Εταιρεία εποπτεύεται από τον Υπουργό Παιδείας
, Θρησκευμάτων και Αθλητισμού. Η εποπτεία της λειτουργίας και ο έλεγχος της Εταιρείας ανήκουν στο Πα-
νεπιστήμιο Αθηνών και ασκούνται από το Συμβούλιο
Διοίκησης αυτού, το οποίο ενεργεί ως Γενική Συνέλευση
της Εταιρείας.
2. Η Εταιρεία υπόκειται στον έλεγχο της Μονάδας Εσωτερικού Ελέγχου του Πανεπιστημίου Αθηνών και εφαρ-
μόζει υποχρεωτικά σύστημα εταιρικής διακυβέρνησης,
το οποίο περιλαμβάνει κατ’ ελάχιστον:
α) Επαρκές και αποτελεσματικό σύστημα εσωτερικού
ελέγχου, στο οποίο συμπεριλαμβάνονται τα συστήματα
διαχείρισης κινδύνων και κανονιστικής συμμόρφωσης,
β) διαδικασίες για την πρόληψη, τον εντοπισμό και την
καταστολή καταστάσεων σύγκρουσης συμφερόντων,
καθώς και σύστημα παρακολούθησης κινδύνων,
γ) μηχανισμούς επικοινωνίας με το Πανεπιστήμιο Αθηνών.
ΚΕΦΑΛΑΙΟ Ζ’
ΕΤΑΙΡΙΚΗ ΧΡΗΣΗ - ΙΣΟΛΟΓΙΣΜΟΣ
Άρθρο 22
Εταιρική Χρήση
1. Η εταιρική χρήση είναι δωδεκάμηνης διάρκειας και
αρχίζει την 1η Ιανουαρίου και λήγει την 31η Δεκεμβρίου
κάθε χρόνου οπότε και διενεργείται η απογραφή των
περιουσιακών στοιχείων της Εταιρείας.
2. Τον Ιούλιο κάθε έτους συντάσσεται έκθεση σχετικά με την πρόοδο των εργασιών της Εταιρείας κατά το
πρώτο εξάμηνο της χρήσης, αντίγραφο της οποίας υποβάλλεται στον Πρύτανη του Πανεπιστημίου.
Άρθρο 23
Χρηματοοικονομικές καταστάσεις
Στο τέλος κάθε εταιρικής χρήσης  το Διοικητικό Συμβούλιο καταρτίζει τις ετήσιες χρηματοοικονομικές κα-
ταστάσεις και σύμφωνα με τις ισχύουσες διατάξεις. Οι
ανωτέρω χρηματοοικονομικές καταστάσεις μαζί με την
ετήσια έκθεση του Διοικητικού Συμβουλίου προς το Πανεπιστήμιο Αθηνών, καθώς και την έκθεση των ελεγκτών,
υποβάλλονται για έγκριση στην Τακτική Γενική Συνέλευση. Οι ετήσιες χρηματοοικονομικές καταστάσεις, για να
εγκριθούν έγκυρα από την Γενική Συνέλευση, πρέπει να
έχουν εγκριθεί από το Διοικητικό Συμβούλιο, να έχουν
ελεγχθεί από τους Ελεγκτές της Εταιρείας και να έχουν
υπογραφεί (τουλάχιστον) από:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1641/11.03.2024
α. Τον Πρόεδρο ή τον αναπληρωτή του,
β. τον Αντιπρόεδρο ή τον αναπληρωτή του,
γ. τον προϊστάμενο των οικονομικών υπηρεσιών της
εταιρείας ή τον αναπληρωτή του.
Σε περίπτωση που δεν υπάρχει ένα από τα ανωτέρω
των περ. α, β και γ πρόσωπο ή σε περίπτωση που σε ένα
πρόσωπο συμπίπτουν δύο εκ των περ. α, β και γ ιδιότητες, οι ετήσιες χρηματοοικονομικές καταστάσεις υπογρά-
φονται εγκύρως, εφόσον υπογράφονται από συνολικά
τρία πρόσωπα (του υπεύθυνου οικονομικών υπηρεσιών
συμπεριλαμβανομένου). Οι παραπάνω, σε περίπτωση
διαφωνίας από πλευράς νομιμότητας του τρόπου κατάρτισης των οικονομικών καταστάσεων, οφείλουν να
εκθέτουν εγγράφως τις αντιρρήσεις τους στην Γενική
Συνέλευση. Η έκθεση διαχείρισης του Διοικητικού Συμβουλίου προς την τακτική Γενική Συνέλευση, πρέπει να
παρέχει σαφή και πραγματική εικόνα της εξέλιξης των
εργασιών και της οικονομικής θέσης της εταιρείας, πληροφορίες για την προβλεπόμενη πορεία της εταιρείας
και για τις δραστηριότητές της στον τομέα της έρευνας
και ανάπτυξης, καθώς και οποιεσδήποτε άλλες πληροφορίες και στοιχεία προβλέπονται στο άρθρο 150 του
ν. 4548/2018, εγκρίνονται από το Διοικητικό Συμβούλιο
και υπογράφονται από τα πρόσωπα που αναφέρονται
στις περ. α και β της προηγούμενης παραγράφου του
παρόντος άρθρου.
ΚΕΦΑΛΑΙΟ Η’
ΤΕΛΙΚΕΣ ΔΙΑΤΑΞΕΙΣ
Άρθρο 24
Κανονισμός Λειτουργίας
Με απόφαση του Συμβουλίου Διοίκησης, κατόπιν
εισήγησης του Διοικητικού Συμβουλίου της Εταιρείας,
καθορίζονται η οργάνωση, οι κανόνες και οι διαδικασίες εσωτερικής λειτουργίας και ελέγχου της Εταιρείας,
άσκησης της δραστηριότητας και των συναλλαγών της
και, ιδίως:
α) Η οργανωτική διάρθρωση της Εταιρείας, τα αντικείμενα των μονάδων, τα καθήκοντα των επικεφαλής τους
και οι γραμμές αναφοράς τους,
β) οι όροι και οι διαδικασίες της λήψης αποφάσεων
και διενέργειας των πράξεων και ενεργειών διοίκησης,
διαχείρισης, εκμετάλλευσης και διάθεσης, των εκμισθώσεων, μισθώσεων, παραχωρήσεων, εκποιήσεων,
ανταλλαγών, αγορών και αντιπαροχών, των ενοχικών
και εμπράγματων συμβάσεων, μεταβιβάσεων και συναλλαγών της ακίνητης περιουσίας που διοικεί και δι-
αχειρίζεται,
γ) η διαδικασία επιλογής των μελών του Δ.Σ., στα οποία
συμπεριλαμβάνεται ο Διευθύνων Σύμβουλος, καθώς και
η διαδικασία πρόσληψης προσωπικού δυνάμει συμβάσεων εργασίας Ιδιωτικού Δικαίου Αορίστου Χρόνου ή
Ορισμένου Χρόνου ή Έργου και επιλογής των επικεφαλής των επιμέρους υπηρεσιών της Εταιρείας,
δ) οι όροι και οι διαδικασίες της ανάθεσης, ανάληψης
και εκτέλεσης συμβάσεων έργου, προμηθειών, γενικών
υπηρεσιών, τεχνικών υπηρεσιών και εκπόνησης μελετών,
ε) η αναφορά των κύριων χαρακτηριστικών του συστήματος εσωτερικού ελέγχου, διαχείρισης κινδύνων
και κανονιστικής συμμόρφωσης, καθώς και η πολιτική
και διαδικασία για τη διενέργεια περιοδικής αξιολόγησης
του συστήματος εσωτερικού ελέγχου,
στ) οι πολιτικές και διαδικασίες πρόληψης και αντιμετώπισης καταστάσεων σύγκρουσης συμφερόντων,
καθώς και γνωστοποίησης τέτοιων καταστάσεων,
ζ) η διαδικασία που διαθέτει η Εταιρεία για τη διαχείριση προνομιακών πληροφοριών,
η) οι πολιτικές και διαδικασίες συμμόρφωσης της Εταιρείας με τις νομοθετικές και κανονιστικές διατάξεις που
ρυθμίζουν την οργάνωση και λειτουργία της, καθώς και
τις δραστηριότητές της,
θ) η πολιτική βιώσιμης ανάπτυξης που ακολουθεί η
Εταιρεία, όπου απαιτείται, σύμφωνα με κριτήρια περιβαλλοντικά, κοινωνικά και εταιρικής διακυβέρνησης.
Άρθρο 25
Διοίκηση και Διαχείριση
Οι πράξεις διοικήσεως και διαχειρίσεως των οργάνων
της Εταιρείας διέπονται από τις αρχές της δημοσιότητας,
της αιτιολογίας και της αποδοτικότητας.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 30 Ιανουαρίου 2024
Ο Πρύτανης
ΓΕΡΑΣΙΜΟΣ ΣΙΑΣΟΣ

[Source: 20240201641.pdf | Tokens: 34254]